Marttilan kirkko

Marttilan kirkko (ruots. S:t Mårtens kyrka) on kirkkorakennus Marttilassa Varsinais-Suomessa. Se on rakennettu kesällä 1765 kirkonrakentaja Antti Piimäsen johdolla, jonka poika Mikael Piimänen osallistui myös rakennustyöhön. Rakennus edustaa lounaissuomalaista pitkäkirkkotyyppiä. Siinä on pienet ristisakarat ja kellotapulimainen länsitorni. Kirkon alttaritaulu on Robert Wilhelm Ekmanin maalaama. Kirkon läheisyydessä sijaitsevat keskiaikaisen kivisakariston rauniot. Kun nykyinen puukirkko rakennettiin, sakariston kiviä käytettiin sen kivijalkaan. Kirkon sankaripatsas on kuvanveistäjä Aarre Aaltosen työ vuodelta 1946. Lähteet Aiheesta muualla Kuvia tai muita tiedostoja aiheesta Marttilan kirkko Wikimedia Commonsissa Marttilan kirkkojen historiaa, Marttilan seurakunta (Arkistoitu – Internet Archive) Marttilan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto. Viktor Muukkonen : Vanhoista kätköistä. Sananen Marttilan kirkon hallussa olevista taideaarteista, Suomen Kuvalehti, 18.12.1926, nro 51-52, s. 24, Kansalliskirjaston digitaaliset aineistot